Publication: Magyar Közlöny
Issue: MK-2002-2 (Year: 2002, Number: 2)
Era: 1990-2004
Section: d) Az 1990. évi IV. törvény alapján nyilvántartásba vett
Paragraph Index: 753

6. A személyes elõadómûvészi teljesítménnyel megvalósuló nyilvános elõadás szerzõi jogdíját — a vendéglátóipari zeneszolgáltatás jogdíja kivételével — az elõadástól számított három napon belül kell megfizetni. Egyéb esetekben a díjfizetéssel legalább negyedéves idõszakra — ennél rövidebb idényjellegû üzemeltetés esetén pedig az üzemeltetés teljes idõtartamára — kell elõzetesen megfizetni a szerzõi jogdíjat [Szjt. 25. § (5) bekezdés]. 7.1. Ha a zene- és irodalmi mûvek nyilvános elõadása körében a felhasználó a felhasználás megkezdésére vagy 2002/2. szám megváltoztatására vonatkozó bejelentési kötelezettségének [Szjt. 25. § (4) bekezdés] nem tesz eleget, és az ARTISJUS csak az ellenõrzés során szerez tudomást a felhasználásról, az Szjt. 25. § (6) bekezdése alapján a felhasználó — a közös jogkezelõ szervezet ellenõrzési költségeinek fedezésére — költségátalány fizetésére köteles, amelynek összege a fizetendõ szerzõi jogdíj összegével egyezik meg. 7.2. Ha a felhasználó az Szjt. 25. § (4) bekezdése alapján a felhasználás megszüntetését a 7.1. pont szerinti ellen- õrzés napját követõen, az ellenõrzés napját magában foglaló naptári negyedéven, illetve negyedévnél rövidebb idõtartamú idényjellegû üzemeltetés esetén az üzemeltetés tartamán belül jelenti be, a jogdíjat és a költségátalányt a bejelentés 7.3. pont szerinti hatályossá válásának napjáig kell megfizetni. 7.3. Ha a bejelentéssel érintett felhasználásért a díjat legalább negyedéves idõszakra kell megfizetni, a bejelentés hatálya legkorábban a bejelentés napját magában foglaló negyedév utolsó napjára szólhat. Ha a bejelentéssel érintett felhasználásért a díjat az üzemeltetés teljes, negyedévnél rövidebb idõtartamára kell megfizetni, a bejelentés hatálya az üzemeltetés idõtartamának utolsó napjára szólhat. A bejelentés hatályossá válásáról szóló rendelkezéseket nem kell alkalmazni, ha a felhasználás megszüntetésének az oka a felhasználó zenefelhasználással járó üzleti tevékenységének megszüntetése (szünetelése). 7.4. Amennyiben a felhasználó a szerzõi jogdíj megállapításához szükséges adatszolgáltatási kötelezettségének nem tesz eleget, az ARTISJUS a szerzõi jogdíj alapját az Szjt 25. § (4) bekezdése szerinti helyszíni ellenõrzés adatai, illetve az egyéb rendelkezésre álló adatok alapján állapítja meg.

Source: https://magyarkozlony.hu/hivatalos-lapok/abc728757ffdbde288c638577cc05af02b933c23/dokumentumok/611c9a3bf16d2d0e492c1f1a44235b04174e190c/letoltes